Ριάντ Μαρέζ

Ο Ριγιάντ Μαχρέζ (Riyad Mahrez, αραβικά: رياض كريم محرز, γεν. 21 Φεβρουαρίου 1991) είναι Αλγερινός ποδοσφαιριστής ο οποίος αγωνίζεται ως πλάγιος επιθετικός με την Αλ Αχλί,  
ενώ και είναι αρχηγός της εθνικής ομάδας της Αλγερίας.

Ο Μαχρέζ ξεκίνησε την καριέρα του από τις ακαδημίες της γαλλικής Σαρσέλ. Αγωνίστηκε πρώτη φορά επαγγελματικά με την Κιμπέρ το 2009 και μετά από μία σαιζόν πήρε μεταγραφή για τη Χάβρη, στην οποία παρέμεινε τρία χρόνια. Τον Ιανουάριο του 2014, ο Μαχρέζ αποκτήθηκε από τη Λέστερ Σίτι, βοηθώντας την να πάρει την άνοδο στην Πρέμιερ Λιγκ. Για τη σεζόν 2015-16 ήταν Αλγερινός παίκτης της χρονιάς, παίκτης της χρονιάς στην Αγγλία και βοήθησε τη Λέστερ Σίτι να κατακτήσει το πρωτάθλημα, σκοράροντας 17 τέρματα. Το 2018 αποκτήθηκε από την Μάντσεστερ Σίτι για 60 εκατομμύρια ευρώ, το μεγαλύτερο ποσό που είχε δοθεί ποτέ για Αφρικανό ποδοσφαιριστή. Την πρώτη του χρονιά στην ομάδα κατέκτησε και τους τρεις εγχώριους τίτλους.

Γεννημένος στη Γαλλία, ο Μαχρέζ εκπροσωπεί σε διεθνές επίπεδο την Αλγερία, πραγματοποιώντας το ντεμπούτο του το 2014. Έχει συμμετάσχει στο Μουντιάλ του 2014 και στα κύπελλα εθνών Αφρικής του 2015, 2017 και 2019, κατακτώντας το κύπελλο το 2019.

Παραπομπές

Εξωτερικοί σύνδεσμοι
 

Αλγερινοί ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Αλγερίας
Ποδοσφαιριστές Λε Αβρ ΑΚ
Ποδοσφαιριστές Λέστερ Σίτι
Ποδοσφαιριστές Μάντσεστερ Σίτι
Ποδοσφαιριστές Πρέμιερ Λιγκ
Ποδοσφαιριστές Παγκοσμίου Κυπέλλου 2014
Ποδοσφαιριστές Κυπέλλου Εθνών Αφρικής 2015
Ποδοσφαιριστές Κυπέλλου Εθνών Αφρικής 2017
Ποδοσφαιριστές Κυπέλλου Εθνών Αφρικής 2019
Παίκτες νικητές Κυπέλλου Εθνών Αφρικής
Ποδοσφαιριστές Κυπέλλου Εθνών Αφρικής 2021